Kiøbenhavns Postrytter, 1796-12-09
Basel, den 24de November. Man har her den omstændelige Efterretning om meget blodige Fægtninger, der den 15de og 16de ere forefaldne til stort Tab for General Alvinzi. Buonaparte har seiret begge Gange, har forsvaret Verona, adspredt det alvinziske Corps, og drevet det tilbage til Montebello. Nogle tusende Keiserlige skulle være komne i fransk Fangenskab. Ved dette Nederlag er Mantuas Undsætning (der ligesom Veronas Jndtagelse meget for tidlig blev udblæst) paa ny gjort meget vanskelig, saavelsom Alvinzys Forening med Davidowich. (Under Artikelen Wien er vel fortalt, at en Grev Didrichstein, der den 24de kom fra Jtalien, havde sagt til en Mængde Mennesker, som omgav hans Vogn, og vilde vide Nyt, at man havde megen Aarsag, at være fornøyet med Tingenes Stilling der, saa siger og Hofberetningen, at Fienderne, som havde samlet alle deres Kræfter til dette Angreb, vare den 15de blevne, drevne tilbage, og først den 16de om Aftenen efter afvexlende Held med fornyet Anspænding af alle Kræfter, var brudt noget frem, men dog af Alvinz selv igien drevne tilbage, hvorpaa han i Orden havde draget sig hen til Montebello, for der at samle de Troppeafdelinger, der under denne lange Fægtning havde adspreedt sig, og ruste sig til at bryde frem paa ny, saasnart Davidowich var kommet paa samme Høyde; samt at Tabet paa begge Sider havde været ligestort, da Modstanden havde været ligesaa haardnakket, som de gientagne Angreb hæftige; men da tillige fra Wien tilføyes, at det alvinziske Corps har liidt saa meget, at man har besluttet at seende samme en Forstærkning af 12000 Mand, og det i største Hast paa Vogne; da ydermere de to Divisioner Carazay-Chevaur legres, og Toscana Carabiniers, som ligge i Wien, ere beordrede did, saa at slet ikke meere Milice bliver der tilbage, end hvad til de fornødneste Posters Besætning, og Recruternes Exercering, er uundgiængeligt fornødent, kan man vel omtrent nok slutte, hvad det vil sige. Wien, den 26de November. Efter en keiserlig kongelig Proposition, hvori han har fortalt de ungerske Herrer Stænder meget om den fra sine Boeliger ligesom udvandrede franske Nations Grumhed, Vildhed, Ugudelighed og Umenneskelighed, der overgik alle barbariske Nationers; samt om en haardnakket af dem for 4 Aar siden uden skiellig Aarsag forkyndet Krig, at berede hver retmæssig Regiering, den christelige Religion, og den hele Adel, sin Undergang, for efter dens Tilintetgiørelse deslettere og sikkrere at kunde nedbøye de øvrige Menneskeclasser under deres Tyrannie, have – siger den wienske Hoftidende - Kongerigets Stænder fattet den ædle og eenstemmige Beslutning, at bede Hs. Majestæt, at Allerhøystsamme til Krigens Fortsættelse vilde behage at modtage et frievilligt Bidrag af 50000 Rekruter, 10000 Heste, 20000 Slagtestude, Hvede til 340000 Mands, og Havre til 80000 Hestes aarlige Fornødenhed, samt den almeene Jnsurrection, naar samme maatte findes fornøden. Man meener midlertid, at dette Tilbud, især hvad Naturalleverancen angaaer, ikke er tilstrækkeligt til Hoffets Fordringer. Man formoder i øvrigt, at den Vaabenstilstand, General Moreau for hele Rhinen har tilbudet Erkehertug Carl, vil blive antaget, saasnart Kehl, og Tetes de Pont ere ryddede.